แนะพระธรรมทูตยึด พลธรรม 5
สมเด็จพระมหาธีราจารย์ เจ้าอาวาสวัดยานนาวา ในฐานะประธานสำนักงานกำกับดูแลพระธรรมทูตไปต่างประเทศ มีคติธรรมถวายกำลังใจแก่ พระธรรมทูต พุทธศาสนิกชนและผู้ประสบความลำบากในสถานการณ์แพร่ระบาดของโควิด-19 ว่า การปฏิบัติศาสนกิจของพระธรรมทูต ต้องปรับรูปแบบตามวิถีปกติใหม่ พระธรรมทูตเป็นมรดกธรรมที่สมเด็จพระสัมมา สัมพุทธเจ้า ได้ประทานไว้ให้แก่ชาวพุทธ ได้มอบหน้าที่สำคัญ คือการบำเพ็ญประโยชน์ เพื่อความสุข เพื่อเกื้อกูลแก่ชนเป็นอันมากดังนั้น เมื่อมีภัยอันตราย โรคระบาดเกิดขึ้น เราควรร่วมกันเจริญพลธรรม 5 กล่าวคือ ศรัทธา ความเพียร สติ สมาธิ และปัญญา เป็นหลักปฏิบัติเพื่อควบคุมพลังที่มีอยู่แล้ว ให้อยู่ในกรอบและเกิดความปลอดภัย และใช้พลังไปในทางที่เป็นประโยชน์ ประกอบความเพียรให้ต่อเนื่อง ค่อยเป็นค่อยไป มิใช่ หักโหมหรือถาโถมให้สำเร็จ มีความแน่วแน่ไม่หวั่นไหว ไม่ท้อแท้ถดถอย เป็นเหตุให้งานที่เพียรพยามอยู่ดำเนินไปได้เรื่อยๆ ไม่หยุดชะงัก มีความฉลาดรอบรู้ รอบคอบ พินิจพิจารณาถี่ถ้วนทั้งมุมดีมุมเสีย พลธรรมทั้ง 5 ประการนี้ จะทำให้พระธรรมทูตและพุทธบริษัท สามารถปฏิบัติศาสนกิจและดำรงชีวิตได้ด้วยความสุข สามารถเกื้อกูลประโยชน์สุขแก่กัน.
สมเด็จพระมหาธีราจารย์ เจ้าอาวาสวัดยานนาวา ในฐานะประธานสำนักงานกำกับดูแลพระธรรมทูตไปต่างประเทศมีคติธรรมถวายกำลังใจ
พลธรรม 5,สมเด็จพระมหาธีราจารย์,วัดยานนาวา,ธรรมะ,คำสอน,เทศนาธรรม,ข่าววันนี้